b'\n_START_ARTICLE_\nF\xc3\xa0brica de paper\n_START_PARAGRAPH_\nUna f\xc3\xa0brica de paper o papereria \xc3\xa9s una f\xc3\xa0brica concebuda per produir paper a partir de pasta de cel\xc2\xb7lulosa, feta de fusta, draps vells, fibra de c\xc3\xa0nem, de sisal, altres fonts de fibres vegetals i cada vegada m\xc3\xa9s de paper usat i reciclat._NEWLINE_La feina artesanal, introdu\xc3\xafda pels \xc3\xa0rabs a la fi de l\'edat mitjana a poc a poc va mecanitzar-se a molins hidr\xc3\xa0ulics. Vers la fi del segle XVII va industrialitzar-se en f\xc3\xa0briques cada vegada m\xc3\xa9s grosses.\n_START_SECTION_\nManufactures artesanals accionades per tracci\xc3\xb3 a sang\n_START_PARAGRAPH_\nSi b\xc3\xa9 tant els molins accionats per humans o animals eren coneguts pels fabricants de paper xinesos i musulmans, no hi ha gaire indicacions concloents respecte a l\'\xc3\xbas d\'un proc\xc3\xa9s mecanitzat amb molins hidr\xc3\xa0ulics. Els autors musulmans es refereixen a tallers de fabricaci\xc3\xb3 amb la paraula de wiraqah (manufactura) i no tahun (mol\xc3\xad), un altre argument que fa molt improbable que ja havien mecanitzat el proc\xc3\xa9s._NEWLINE_Si b\xc3\xa9 certs estudiosos haurien aconseguit identificar molins de paper durant l\'era abb\xc3\xa0ssida a Bagdad entre 794-795, les proves que la for\xc3\xa7a hidr\xc3\xa0ulica s\'hauria utilitzat s\xc3\xb3n controvertits.: A la ciutat marroquina de Fes, Ibn Battuta esmenta \xc2\xab400 pedres de mol\xc3\xad per fabricar paper\xc2\xbb. At\xc3\xa8s que Ibn Battuta no esmenta l\'\xc3\xbas de forces hidr\xc3\xa0uliques i la quantitat de molins \xc3\xa9s summament elevada, s\'interpreta aquesta cita com fent refer\xc3\xa8ncia a algun tipus de tracci\xc3\xb3 a sang._NEWLINE__NEWLINE_Un estudi exhaustiu realitzat en Al-Andalus no va trobar traces d\'un sol mol\xc3\xad de paper accionat per aigua, tampoc els llibres espanyols de distribuci\xc3\xb3 de propietats (Repartiment) despr\xc3\xa9s de l\'expulsi\xc3\xb3 dels moros hi fan cap refer\xc3\xa8ncia. Els textos \xc3\xa0rabs mai utilitzen el terme en relaci\xc3\xb3 amb la fabricaci\xc3\xb3 de paper i el relat m\xc3\xa9s detallat de producci\xc3\xb3, el del Sultan Zirid Al-Muizz ibn Badis, descriu l\'art nom\xc3\xa9s en termes d\'una artesania. Donald Routledge Hill ha identificat una possible refer\xc3\xa8ncia a un mol\xc3\xad de paper accionat per l\'aigua a Samarcanda, en l\'obra del segle XI de l\'estudi\xc3\xb3s pers\xc3\xa0 Abu Rayhan Biruni, encara que remarca que el passatge \xc2\xab\xc3\xa9s massa breu per poder tenir plena certesa\xc2\xbb que el mateix fa refer\xc3\xa8ncia a un mol\xc3\xad accionat per aigua.: No obstant aix\xc3\xb2, Halevi ho considera una prova que a Samarcanda es va utilitzar la for\xc3\xa7a hidr\xc3\xa0ulica per produir paper, encara que reconeix que no se sap del cert si per aquesta \xc3\xa8poca en altres parts del m\xc3\xb3n isl\xc3\xa0mic es va utilitzar-la per produir paper. Robert I. Burns roman, per\xc3\xb2, esc\xc3\xa8ptic donada l\'occurr\xc3\xa8ncia a\xc3\xafllada de la refer\xc3\xa8ncia i el fet que a la resta de l\'Islam es recorri a l\'elaboraci\xc3\xb3 manual del paper.\n_START_SECTION_\nLes f\xc3\xa0briques modernes\n_START_PARAGRAPH_\nLes m\xc3\xa0quines de fabricaci\xc3\xb3 de paper poden ser integrades o no-integradas. Les f\xc3\xa0briques integrades van el proc\xc3\xa9s complet: dels troncs d\'arbres o trossets ("xips") de fusta fins al full o el rotlle de paper. Consisteixen d\'un mol\xc3\xad de pasta i un equip de fabricaci\xc3\xb3 de paper ubicats en el mateix lloc. La producci\xc3\xb3 de pasta, especialment aquelles que utilitzen el proc\xc3\xa9s kraft en general acomiaden pol\xc2\xb7luci\xc3\xb3 olfactiva. Les f\xc3\xa0briques no integrades compren la pasta de cel\xc2\xb7lusoa, en general en paquets secs i per tant produeixen molt pocs olors._NEWLINE_La f\xc3\xa0brica moderna de paper utilitza grans quantitats d\'energia, aigua i pasta de paper en una s\xc3\xa8rie de processos extremadament eficients i complexos, durant els quals s\'utilitzen tecnologies modernes i controls sofisticats per produir fulles de paper que poden ser utilitzades en una quantitat molt diversa de maneras. Les m\xc3\xa0quines en proc\xc3\xa9s continu poden tenir una longitud de 150 m, i produir fulles de 10 m d\'ample a velocitats de 100 quil\xc3\xb2metres per hora. Gr\xc3\xa0cies a la utilitzaci\xc3\xb3 de la biomassa residual i la recuperaci\xc3\xb3 de calor per a la generaci\xc3\xb3 de vapor i d\'electricitat, les instal\xc2\xb7lacions modernes han atenyen no nom\xc3\xa9s l\'autarquia energ\xc3\xa8tica per\xc3\xb2 tamb\xc3\xa9 s\xc3\xb3n productors nets d\'electricitat verd, com que \xc3\xa9st\xc3\xa0 produ\xc3\xaft a partir de primera mat\xc3\xa8ria sostenible.'